S-2190/2020

Dómur

I.

Mál þetta, sem dómtekið var 7. október sl., er höfðað af héraðssaksóknara með ákæru útgefinni 27. ágúst 2020 á hendur E-kvk-þgf P-kvk-þgf, kt. […], fyrir skilasvik og peningaþvætti.

I

Fyrir skilasvik eftir að bú hennar var tekið til gjaldþrotaskipta með úrskurði Héraðsdóms Reykjaness 20. apríl 2016:

A

Með því að hafa tvívegis komið því til leiðar, í apríl og maí 2016, að hún fékk úthlutað í reiðufé arfshlutum úr dánarbúi móður sinnar, sem ákærða hafði átt kröfu til frá því einkaskiptum dánarbúsins lauk í mars 2016 þar til bú hennar var tekið til gjaldþrotaskipta, jafnvirði ríflega 125 milljóna króna samanlagt, en sú háttsemi ákærðu miðaði að því að eigur eða kröfur þrotabús hennar kæmu lánardrottnum þess ekki að gagni. Nánar tiltekið með því að hafa:

1.

Farið með systur sinni, Á-kvk-þgf P-kvk-þgf, í Sun Trust banka í Orlando í Flórída í Bandaríkjunum 26. apríl 2016 þar sem Á-kvk-nf tók út, í reiðufé að ósk ákærðu, af bankareikningi nr. 0719719664902, sem tilheyrði dánarbúi móður þeirra, 210.593 Bandaríkjadali, jafnvirði 26.212.511 króna miðað við gengi þann dag, sem ákærða tók við úr hendi systur sinnar sama dag og skilaði ekki til þrotabúsins.

2.

Í aðdraganda úthlutunar úr dánarbúinu óskað eftir því að endurskoðandi, sem aðstoðaði við skipti þess, léti millifæra 99.031.303 krónur af safnreikningi dánarbúsins nr. 52626390060 hjá fjármálafyrirtækinu Virðingu hf. inn á bankareikning fyrrnefndrar systur ákærðu nr. 5164530201 hjá Íslandsbanka hf., sem endurskoðandinn lét gera 11. maí 2016. Að ósk ákærðu tók fyrrnefnd systir hennar sömu fjárhæð í reiðufé út af reikningnum hjá Íslandsbanka hf. sex dögum síðar, 17. maí, og tók ákærða við fénu úr hendi systur sinnar sama dag og skilaði því ekki til þrotabúsins.

B

Með því að skila ekki til þrotabúsins um það bil 22.000 Bandaríkjadölum, jafnvirði um það bil 2,7 milljóna króna miðað við gengi þann dag sem bú ákærðu var tekið til gjaldþrotaskipta, sem ákærða upplýsti sjálf hjá skiptastjóra þrotabúsins 25. júlí 2016 að hún ætti á ótilgreindum bankareikningi í Orlando í Flórída í Bandaríkjunum en með því að skjóta eignum þrotabúsins þannig undan kom ákærða í veg fyrir að fjárhæðin kæmi lánardrottnum þess að gagni eða skerti annars rétt þeirra til að öðlast fullnægju af eignum hennar.

II

Fyrir peningaþvætti með því að hafa:

A

Aflað sér, nýtt eða geymt og leynt ávinningi af broti samkvæmt 1. lið A liðar I. kafla ákæru sem nam 210.593 Bandaríkjadölum.

B

Aflað sér, nýtt eða geymt og leynt ávinningi af broti samkvæmt 2. lið A liðar I. kafla ákæru sem nam 99.031.303 krónum.

C

Aflað sér, nýtt eða geymt og leynt ávinningi af broti samkvæmt B lið I. kafla ákæru sem nam að minnsta kosti 22.000 Bandaríkjadölum.

III

Brot ákærðu samkvæmt I. kafla ákæru teljast varða við 3. tölulið 1. mgr. 250. gr. almennra hegningarlaga nr. 19/1940 en til vara við 4. tölulið sama ákvæðis laganna.

Brot ákærðu samkvæmt II. kafla ákæru teljast varða við 1. mgr., sbr. 2. mgr. 264. gr. almennra hegningarlaga nr. 19/1940.

IV

Þess er krafist að ákærða verði dæmd til refsingar og greiðslu alls sakarkostnaðar.

V

Einkaréttarkrafa

Af hálfu þrotabús E-kvk-ef P-kvk-ef, kt. […], er þess krafist að:

E-kvk-nf P-kvk-nf, kt. [..], verði dæmd til að greiða þrotabúi E-kvk-ef P-kvk-ef, 99.031.303 krónur ásamt dráttarvöxtum samkvæmt 1. mgr. 6. gr., sbr. 9. gr. laga, nr. 38/2001 um vexti og verðtryggingu, frá 14. apríl 2017 til greiðsludags.

Auk þess er þess krafist að E-kvk-nf P-kvk-nf verði dæmd til að greiða þrotabúi E-kvk-ef P-kvk-ef 210.593 Bandaríkjadali ásamt dráttarvöxtum samkvæmt 1. mgr. 6. gr., sbr. 9. gr. laga, nr. 38/2001, frá 14. apríl 2017 til greiðsludags.

Þá er þess krafist að E-kvk-nf P-kvk-nf verði dæmd til að greiða þrotabúi E-kvk-ef P-kvk-ef 22.000 Bandaríkjadali ásamt dráttarvöxtum samkvæmt 1. mgr. 6. gr., sbr. 9. gr. laga, nr. 38/2001, frá 14. apríl 2017 til greiðsludags.

Að lokum er þess krafist að E-kvk-nf P-kvk-nf verði dæmd til að greiða þrotabúi E-kvk-ef P-kvk-ef þóknun við að halda uppi skaðabótakröfu þessari, að mati dómsins, að viðbættum 24% virðisaukaskatti.“

II.

Farið var með málið samkvæmt 164. gr. laga nr. 88/2008 um meðferð sakamála. Ákærða hefur skýlaust játað sakargiftir eins og þeim er lýst í ákæru en hún mótmælti einkaréttarkröfu og krafðist þess að henni yrði vísað frá dómi. Með vísan til þess var málið því tekið til dóms án frekari sönnunarfærslu eftir að sakarflytjendum hafði verið gefinn kostur á að tjá sig um lagaatriði og ákvörðun viðurlaga.

Verjandi ákærðu krefst vægustu refsingar sem lög frekast heimila og hún verði skilorðsbundin. Þá krefst hún málsvarnalauna.

Samkvæmt framlögðu sakavottorði ákærðu dags. 26. ágúst 2020 hefur hún ekki áður sætt refsingu. Brot ákærðu lýtur að umtalsverðum fjárhæðum og eins og brotunum er lýst í ákæru virðist ákærða hafa haft einbeittan vilja til þess að koma umræddum verðmætum undan kröfuhöfum sínum eftir að bú hennar var tekið til gjaldþrotaskipta. Hefur ákærða ekki upplýst hvað varð um þá fjármuni, sem ákæran lýtur að, umfram það að þeir hafi verið notaðir í framfærslu ákærðu. Ákærða játaði hins vegar afdráttarlaust brot sín fyrir dómi. En brot hennar varða við 3. tölulið 1. mgr. 250. gr. og 1. sbr. 2. mgr. 264. gr. almennra hegningarlaga nr. 19/1940. Verður refsing ákærðu ákveðin með hliðsjón af 77. gr. almennra hegningarlaga. Með vísan til framanritaðs þykir refsing ákærðu hæfilega ákveðin fangelsi í átján mánuði. Með hliðsjón af aldri ákærðu og með vísan til þess að henni hefur ekki áður verið gerð refsing þykir mega fresta fullnustu fimmtán mánaða af refsingunni og falli sá hluti hennar niður að liðnum þremur árum frá uppkvaðningu dóms þess haldi ákærða almennt skilorð 57. gr. almennra hegningarlaga nr. 19/1940.

Í málinu hefur skiptastjóri í þrotabúi ákærðu sett fram skaðabótakröfu að höfuðstól 99.031.303 ísl. kr. og 232.593 Bandaríkjadali. Í raun má segja að í þessu tilfelli sé kröfuhafinn og meintur skuldari sá sami þ.e. annars vegar þrotabú E-kvk-ef P-kvk-ef og hins vegar E-kvk-nf P-kvk-nf persónulega. Samkvæmt þessu er í raun um kröfu í þrotabú E-kvk-ef að ræða en skiptalok hafa ekki orðið. Með hliðsjón af þessu verður að telja að það hafi verið þarflaust að setja fram einkaréttarkröfu í sakamáli á hendur ákærðu. Með vísan til þess verður einkaréttarkröfunni vísað frá dómi.

Ákærða greiði málsvarnarlaun verjanda síns, E-kvk-ef B-kvk-ef H-kvk-ef lögmanns, sem þykja hæfilega ákveðin að að meðtöldum virðisaukaskatti 340.000 kr. en um annan sakarkostnað er ekki að ræða.

I-kk-nf T-kk-nf héraðsdómari kveður upp dóm þennan.

Dómsorð:

Ákærða, E-kvk-nf P-kvk-nf, sæti fangelsi í átján mánuði en fresta skal fullnustu fimmtán mánaða af refsingunni og falli sá hluti hennar niður að liðnum þremur árum frá birtingu dóms þessa haldi ákærða almennt skilorð 57. gr. almennra hegningarlaga nr. 19/1940.

Einkaréttarkröfu þrotabús E-kvk-ef P-kvk-ef er vísað frá dómi.

Ákærða greiði málsvarnarlaun skipaðs verjanda síns, E-kvk-ef B-kvk-ef H-kvk-ef lögmanns, 340.000 kr. að meðtöldum virðisaukaskatti.

I-kk-nf T-kk-nf gr. almennra hegningarlaga. Með vísan til framanritaðs þykir refsing ákærðu hæfilega ákveðin fangelsi í átján mánuði. Með hliðsjón af aldri ákærðu og með vísan til þess að henni hefur ekki áður verið gerð refsing þykir mega fresta fullnustu fimmtán mánaða af refsingunni og falli sá hluti hennar niður að liðnum þremur árum frá uppkvaðningu dóms þess haldi ákærða almennt skilorð 57. gr. almennra hegningarlaga nr. 19/1940.

Í málinu hefur skiptastjóri í þrotabúi ákærðu sett fram skaðabótakröfu að höfuðstól 99.031.303 ísl. kr. og 232.593 Bandaríkjadali. Í raun má segja að í þessu tilfelli sé kröfuhafinn og meintur skuldari sá sami þ.e. annars vegar þrotabú E-kvk-ef P-kvk-ef og hins vegar E-kvk-nf P-kvk-nf persónulega. Samkvæmt þessu er í raun um kröfu í þrotabú E-kvk-ef að ræða en skiptalok hafa ekki orðið. Með hliðsjón af þessu verður að telja að það hafi verið þarflaust að setja fram einkaréttarkröfu í sakamáli á hendur ákærðu. Með vísan til þess verður einkaréttarkröfunni vísað frá dómi.

Ákærða greiði málsvarnarlaun verjanda síns, E-kvk-ef B-kvk-ef H-kvk-ef lögmanns, sem þykja hæfilega ákveðin að að meðtöldum virðisaukaskatti 340.000 kr. en um annan sakarkostnað er ekki að ræða.

I-kk-nf T-kk-nf héraðsdómari kveður upp dóm þennan.

Ákærða, E-kvk-nf P-kvk-nf, sæti fangelsi í átján mánuði en fresta skal fullnustu fimmtán mánaða af refsingunni og falli sá hluti hennar niður að liðnum þremur árum frá birtingu dóms þessa haldi ákærða almennt skilorð 57. gr. almennra hegningarlaga nr. 19/1940.

Einkaréttarkröfu þrotabús E-kvk-ef P-kvk-ef er vísað frá dómi.

Ákærða greiði málsvarnarlaun skipaðs verjanda síns, E-kvk-ef B-kvk-ef H-kvk-ef lögmanns, 340.000 kr. að meðtöldum virðisaukaskatti.

I-kk-nf T-kk-nf